
Sudska praksa o policijskom postupanju: 
tjelesni pregled i uzimanje bioloških uzoraka 


1. TJELESNI PREGLED 


Žalitelj, po branitelju ističe i bitnu povredu odredaba kaznenog postupka iz čl. 367. 
st. 2. ZKP, smatrajući da je tjelesni pregled nezakoniti dokaz, na kojem se po čl. 9. 
ZKP ne može temeljiti sudska odluka, jer da je obavljen bez naloga istražnog suca, 
da je vršen noću i od strane ženske osobe, što da je bilo suprotno odredbama čl. 212. 
st. 2., te čl. 213. st. 5. ZKP. 


Suprotno žalitelju, drugostupanjski sud ne nalazi da bi prvostupanjska presuda bila 
utemeljena na nezakonitom dokazu, jer se u predmetnoj stvari nije radilo o pretrazi 
osobe u smislu čl. 212. i čl. 213. ZKP, već o tjelesnom pregledu, koji je obavljen u 
skladu s odredbom čl. 265. st. 1. i 3. ZKP i to po nalogu istražnog suca, o čemu je 
sačinjen zapisnik, te medicinska dokumentacija, a o čemu je tijekom postupka sa- 
slušana i liječnica u spomenutom Domu zdravlja. 


VSRH, I Kž-325/03 od 19. travnja 2006. godine 


U odluci se ocjenjuje povezanost uvjeta za zakonitost dokaza iz radnje pretrage osobe s 
radnjom tjelesnog pregleda. Sud je utvrdio da se uvjeti propisani za pretragu osobe ne 
primjenjuju 1 na dokaze prikupljene tjelesnim pregledom. Iako te dvije radnje mogu biti 
povezane po slijedu,! razlikuju se po zakonskim uvjetima za započinjanje, subjektima i 
načinu provedbe, te po posljedicama ostvarenih nepravilnosti. Tjelesni pregled je u za- 
konskom tekstu smješten među vještačenja i ne izvode ga policijski službenici za razliku 
od pretrage. Prema uređenju tjelesnog pregleda u članku 265. stavku 1. ZKP-a 1z 1997. 


*mr. sc. Željko Karas, viši predavač na Visokoj policijskoj školi MUP-a RH, Zagreb. 

!"[...] pretragu obavile policijske djelatnice, dakle osobe istog spola, koje su prilikom vanjskog pregleda 
tijela uočile trag, koji je upućivao na potrebu ginekološkog pregleda radi pribavljanja dokaza na utvrđe- 
nje odlučnih činjenica u kaznenom postupku. Nadalje, ginekološki pregled u ovom slučaju predstavlja 
u skladu s odredbom čl. 265. st. 2. ZKP, liječničku radnju koja se poduzela radi utvrđivanja važnih 
činjenica za postupak bez privole optuženice [...]", VSRH, I Kž-1055/04 od 7. lipnja 2005. 

godine (dalje: ZKP/97.), ta radnja nema propisane osnove za nezakonitost dokaza.? Tjelesni 
pregled osumnjičenika može se poduzeti bez njegova pristanka ako je potrebno utvrditi 
činjenice važne za postupak, a za ostale osobe koje nisu bile osumnjičene, bez njihova 
pristanka tjelesni je pregled moguć samo ako se mora utvrditi nalazi li se određeni trag 
ili posljedica kaznenog djela na njihovu tijelu. Od osumnjičenika se ne traži pristanak za 
poduzimanje jer se u ovoj radnji ne primjenjuje zaštita od samookrivljavanja s obzirom 
na to da se tragovi prikupljaju radom istražitelja a ne prisiljava se osumnjičenika da sam 
preda tragove. Takvo uređenje tjelesnog pregleda je većinom preuzeto i u novom Zakonu 
o kaznenom postupku iz 2008. godine (dalje: ZKP/08.).? 


Tjelesni pregled je radnja koja po razini zahvata u privatnost može biti i teža od 
obične pretrage osobe jer obuhvaća najintimnije dijelove i unutrašnjost tijela. Ako tijekom 
pretrage treba provjeriti tjelesne šupljine ili odvojiti nadomjeske tjelesnih organa, zastat 
će se s radnjom 1 u roku od tri sata postupiti prema odredbama o tjelesnom pregledu 1li 
obustaviti pretragu (čl. 251. st. 4. 1č1. 326. st. 2. ZKP/08.). Takvo isticanje razlike pretrage 
i tjelesnog pregleda doprinosi i rješavanju slučajeva kakav je prikazan u navedenoj sud- 
skoj odluci. S obzirom na to da ZKP/08. ne uvodi uvjete zakonitosti prikupljenih dokaza 
tjelesnog pregleda, prikazana sudska praksa 1 dalje ostaje aktualna. 


Uz radnju kojom se utvrđuje nalazi li se određeni trag ili posljedica na tijelu neo- 
sumnjičene osobe, zakonodavac je normirao još jedan oblik djelovanja za istu svrhu. U 
članku 326. stavku 4. ZKP/08. normira se uzimanje uzoraka krvi neosumnjičene osobe 
radi utvrđivanja nalazi li se određeni trag ili posljedica na tijelu osobe. Takvim uređenjem 
su u promatranom članku ZKP/08. propisane dvije mogućnosti za utvrđivanje nalazi li 
se trag ili posljedica na tijelu druge osobe — jedna kojom se pregledava tijelo te osobe, za 
što nije potreban njen pristanak, i druga radnja kojom joj se uzima krv ili provode drugi 
liječnički zahvati, za što je uvjet pristanak osobe. 


lako ponekad neće biti moguće otkriti tragove na tijelu osobe analizom njenih 
uzoraka krvi, u članku 326. ZKP/08. ne propisuje se uzimanje nespornih uzoraka krv1 ili 
neintimnih uzoraka neosumnjičene osobe radi utvrđivanja ostalih činjenica u kaznenom 
postupku, primjerice radi eliminacije spornih bioloških tragova na mjestu događaja, kao 
što je omogućeno za okrivljenika u članku 326. stavku 3. ZKP/08. Kada nema dovoljno 
osnova da bi se neku osobu smatralo osumnjičenom, a uzorci se uzimaju od kruga osoba 
koje su bile u prigodi počiniti kazneno djelo, sudska praksa pokazuje da se uzimanje 
uzoraka od tih osoba temeljilo na njihovoj dragovoljnosti,* što će se vjerojatno i dalje 
moći provoditi u praksi iako to područje, kao i postupanje u slučaju odbijanja davanja 
uzorka, nije zakonski normirano. Vrste uzoraka, način označavanja 1 ostale podrobnosti 
su određene u posebnom podzakonskom propisu“, kakav će biti potrebno donijeti i prema 


"Zakon o kaznenom postupku. (NN 110/97., 27/98., 58/99., 112/99., 58/02., 143/02., 115/06.) 

* Zakon o kaznenom postupku. (NN 152/08., 76/09.) 

“"Nije sporno da je osuđenik dobrovoljno dao uzorke biološkog materijala za analizu DNK kada je poli- 
cija u Z. istraživala tko je počinitelj kaznenog djela ubojstva, a on je ulazio u krug mogućih počinitelja, 
ali je nakon izvršene analize, iz tog kruga otpao.", VSRH, III Kr-43/05 od 30. kolovoza 2005. 

* Pravilnik o načinu uzimanja uzoraka biološkog materijala za analizu deoksiribonukleinske kiseline. 
(NN 107/99.) 

članku 572. stavku 1. točki 18. ZKP/08. Za nepravilnosti u pridržavanju tih pravila nije 
propisana nezakonitost dokaza“, što nije promijenjeno niti u ZKP/08. 


2. UZIMANJE UZORKA S MJESTA DOGAĐAJA 


Nesporno je, također, da su sporni uzorci, koji su pronađeni prilikom obavljanja oče- 
vida na mjestima na kojima su izvršene teške krađe, a radi se o opušcima, potpuno 
pravilno izuzeti i dostavljeni na vještačenje. 


VSRH, III Kr-43/05 od 30. kolovoza 2005. godine 


Navedena odluka prikazuje izuzimanje predmeta na kojem se nalazi mogući biološki trag 
osumnjičene osobe, u okviru provođenja očevida na mjestu događaja. Zakon o kaznenom 
postupku iz 1997. godine ne propisuje posebne postupke za nalaganje ili određivanje uzi- 
manja s mjesta događaja takvih predmeta na kojima se možebitno nalaze biološki uzorci 
koji mogu biti korišteni za analizu DNK, već se primjenjuju općenite odredbe o očevidu. 
Novina koju u članku 327. propisuje novi ZKP/08. odnosi se na uzimanje bioloških uzoraka 
s mjesta događaja 1 s tijela osoba za molekularno-genetsku analizu. 


Kao prvi uvjet u članku 327. stavku 1. ZKP/08. postavljena je razina uvjerenosti, 
odnosno, mora postojati vjerojatnost da će se molekularno-genetskom analizom pribaviti 
podaci korisni za dokazivanje kaznenog djela. Drugi uvjet je da se radi o kaznenom djelu 
za koje je propisana kazna zatvora najmanje šest mjeseci. Međutim, kod provođenja nekih 
očevida istražiteljima neće biti poznato radi li se o kaznenom djelu ili je riječ o nekoj 
drugoj vrsti događaja poput samoubojstva. Pritom može biti otežano procijeniti hoće li 
uzorak doprinositi dokazivanju kaznenog djela, jer se tek rezultatima analize uzoraka 
mogu utvrditi nek1 elementi događaja. S obzirom na to da bi istražitelj vrlo teško mogao 
odrediti koji će trag vjerojatno biti korišten za dokazivanje, razina vjerojatnosti koju ovdje 
zakon traži vrlo je niska, a po usmjernosti na određeno kazneno djelo je nekonkretizirana. 


U članku 327. stavku 2. točkama 1.-4. izričito su propisane 1 površine s kojih se može 
odrediti uzimanje spornih uzoraka: s mjesta događaja, s tijela okrivljenika, s tijela Žrtve 
i s tijela drugih osoba. Do sada nije postojala slična odredba koja bi određivala uvjete 
uzimanja spornih uzoraka biološkog materijala s mjesta događaja. Tijekom provođenja 
očevida na mjestu događaja uobičajeno se izuzimaju svi korisni tragovi koje se prona- 
đe, 1 u tom području nije bilo posebnih pravila o pojedinim vrstama tragova (biološki, 


“Primjerice: "[...] makar je uzimanje uzoraka radi analize temeljnog genetskog materijala žive osobe 
obavljeno protivno odredbi čl. 3. i čl. 4. st. 1. Pravilnika o načinu uzimanja uzoraka biološkog mate- 
rijala za analizu deoksiribonukleinske kiseline i makar je pohrana bila protivna odredbi čl. 5. st. 1. 
tog Pravilnika, te makar bi zbog toga analiza DNK uzoraka biološkog materijala mogla biti obavljena 
protivno odredbi čl. 7. tog Pravilnika, te iako su uzorci tog materijala možda bili pohranjeni protivno 
odredbi čl. 6. istog Pravilnika, takav dokaz ne predstavlja nezakoniti dokaz u smislu čl. 9. ZKP. Ovo 
zato jer u odredbi čl. 265. ZKP nije propisano da se sudska odluka ne može temeljiti na takvom dokazu, 
kao što je to propisano npr. za slučajeve pretrage stana i osoba u čl. 217. ZKP, kada su takve radnje 
provedene protivno odredbama čl. 213. st. 1., čl. 214. st. 1.12., te čl. 216. st. 1.12. ZKP", VSRH, I Kž- 
612/06 od II. listopada 2006. 

"Primjerice: "[...] pravilno ukazuje na DNK vještačenje iz kojeg proizlazi da na optuženikovim ruka- 
ma nisu pronađeni tragovi krvi oštećenika", VSRH, I Kž-98/05 od 6. lipnja 2007. 

mehaničk1 1 dr.). Prema novom uređenju, istražiteljima prije uzimanja bioloških uzoraka 
s mjesta događaja mora biti određena ova radnja. U nacrtu ZKP/08. ne navodi se koja 
je bila namjera kod uvođenja ovakvog načina postupanja, a mogući cilj bio je povećati 
vjerodostojnost prikupljanja uzoraka zbog jednostavnije prenosivosti nego kod nekih 
drugih vrsta tragova. 

Cilj može biti 1 u normiranju postupanja ako postoji protivljenje uzimanju tragova, 
s obzirom na to da radnja očevida nema odredbe o prisilnoj provedbi, kao što primjerice 
ima radnja privremenog oduzimanja predmeta ili pretraga kojom se traže tragovi na odre- 
đenom mjestu ili na osobi (čl. 240. st. 2. ZKP/08.). Osobe s čijeg se tijela mogu izuzimati 
uzorci imaju različite pravne mogućnosti, te ako osoba nije okrivljenik ili žrtva, uzorak 
se ne može uzeti s njenog tijela — osim s njenim pristankom. 


Biološki materijali koje je potrebno izuzeti se osim na površinama koje pobrojava 
članak 327. ZKP/08. mogu nalaziti i na raznim predmetima kao u prikazanoj sudskoj 
odluci. Ako se takvi nositelji izuzimaju s ciljem naknadne provjere možebitnih bioloških 
tragova, oni nisu obuhvaćeni ovom odredbom jer se ne izuzimaju izravno uzorci biološ- 
kog materijala. Ako bi biološki tragovi ostali na površinama mjesta događaja 1 uz to na 
predmetima poput odjeće ili sredstava počinjenja, s mjesta događaja se mogu izuzeti uz 
ispunjavanje uvjeta 1z članka 327. ZKP/08., dok se za odjeću 1li sredstva počinjenja koja 
će se kasnije provjeravati sadržavaju li ih uopće, mogu primjenjivati općenite odredbe o 
očevidu, privremenom oduzimanju predmetaš i slične, kao i prema dosadašnjoj sudskoj 
praksi. 


Kod uzimanja uzoraka s tijela osoba, zbog poredbenog tumačenja može postojati 
dvojba odnosi li se to samo na uzimanje tuđih spornih tragova ili ina uzimanje nespornih 
uzoraka odnosne osobe (npr. čupanje njenih vlasi). Takva pitanja potiče obrazloženje nacrta 
ZK.P/08. u kojem se navodi da se pri uređenju članka 327. ZK P/08. slijedilo komparativna 
rješenja iz članka 81.a njemačkog ZKP-a (Strafprozefordnung — StPO),'" koji se međutim 
odnosi na uzimanje uzoraka krvi okrivljeniku (njem. Blutprobe), ane na uzimanje bioloških 
tragova s mjesta događaja.!! Odredba je sličnija austrijskom $124 StPO, kojem prethode 
odredbe s opsežnijim uređenjem uzimanja uzoraka osoba.'* Vijeće Europe se predmet- 
nim područjem bavilo u Preporuci R(92)1 samo na načelnoj razini bez podrobnih uvjeta 
o prikupljanju bioloških tragova kakvi su prihvaćeni u našem zakonodavstvu.!: Članak 


š "Naime, na majici oduzetoj od optuženika pronađeni su tragovi krvi, za koje je DNK vještačenjem 
utvrđeno da pripadaju oštećenoj, a potječu od ozljeda koje je oštećena tempore criminis zadobila pru- 
žajući otpor optuženiku pri njegovoj namjeri [...]", VSRH, I Kž-569/02 od 22. prosinca 2005. 

* Predmeti s biološkim tragovima mogu biti pronađeni pretragom te potom oduzeti: "[...] materijalnim 
tragovima, prvenstveno analizom DNK s opuška cigarete iz stana oštećenika, kojom je utvrđeno da 
je u potpunosti podudaran s nespornim uzorkom koji je uzet od opt. Š.", VSRH, I Kž-1150/04 od 15. 
ožujka 2005.; "Da je upravo optuženik tempore criminis imao kacigu na glavi, potvrđeno je iskazima 
navedenih svjedoka te obavljenom DNK analizom kacige koja je pronađena u stanu brata optuženika 
[...]", VSRH, I Kž-74/08 od 1. travnja 2008. 

"Ministarstvo pravosuđa, Prijedlog Zakona o kaznenom postupku, Zagreb, 2008., 223. 

URoxin, C., Strafverfahrensrecht, Beck, Miinchen, 1998., 187. 

!" Seiler, S., Strafprozessreform 2004, Universititsverlag, Beč, 2005., 114. 

! Council Of Europe, Recommendation No. R (92) 1 Of The Committee Of Ministers To Member 
States On The Use Of Analysis Of Deoxyribonucleic Acid (DNA) Within The Framework Of The 

327. ZKP/08. odnosi se na prikupljanje spornih bioloških tragova a ne uzimanje uzoraka 
pojedinim osobama, s obzirom na to da je uzimanje krvi ili drugih uzoraka uređeno u 
drugim odredbama (za osumnjičenika u čl. 326. st. 3. 1 čl. 211. st. 3. ZKP/08.). Pavišić 
navodi da je u članku 327. ZKP/08. određen popis s kojih se mjesta uzimaju uzorci.“ 


Uzimanje uzoraka je u mjerodavnosti tijela koje vodi postupak (čl. 327. st. 2. 
ZKP/08.) što će u prethodnom postupku biti državni odvjetnik, a kod provođenja radnji 
poput očevida ili pretrage prije početka postupka radnju nalaže tijelo koje provodi doka- 
znu radnju, što će u praksi najčešće biti redarstveni istražitelji. Za povrede odredaba o 
uvjetima i određivanju uzimanja bioloških uzoraka s mjesta događaja 1 drugih površina, 
ZK.P/08. ne predviđa nezakonitost dokaza. 


Criminal Justice System. 
“Pavišić, B., Zakon o kaznenom postupku, Naklada, Zadar, 2009., 301. 


119 


